CELEX: C2006/048/07
Language: et
Date: 2006-02-25 00:00:00
Title: Euroopa Kohtu (suurkoda)  10. jaanuari 2006.  aasta otsus kohtuasjas C-402/03 (Vestre Landsreti eelotsusetaotlus): Skov Æg versus Bilka Lavprisvarehus A/S ning Bilka Lavprisvarehus A/S versus Jette Mikkelsen, Michael Due Nielsen (Direktiiv 85/374/EMÜ — Tootevastutus — Tarnija tootevastutus)

25.2.2006   
            
            
               ET
            
            
               Euroopa Liidu Teataja
            
            
               C 48/4
            
         
      EUROOPA KOHTU
   
   (suurkoda)
   10. jaanuari 2006. aasta otsus
   kohtuasjas C-402/03 (Vestre Landsreti eelotsusetaotlus): Skov Æg versus Bilka Lavprisvarehus A/S ning Bilka Lavprisvarehus A/S versus Jette Mikkelsen, Michael Due Nielsen (1)
   
   (Direktiiv 85/374/EMÜ - Tootevastutus - Tarnija tootevastutus)
   (2006/C 48/07)
   Kohtumenetluse keel: taani
   Kohtuasjas C-402/03: Skov Æg v. Bilka Lavprisvarehus A/S ning Bilka Lavprisvarehus A/S v. Jette Mikkelsen, Michael Due Nielsen, mille esemeks on EÜ artikli 234 alusel Vestre Landsreti (Taani) 26. septembri 2003. aasta otsusega esitatud eelotsusetaotlus, mis saabus Euroopa Kohtusse 29. septembril 2003, tegi Euroopa Kohus (suurkoda), koosseisus: president V. Skouris, kodade esimehed P. Jann (ettekandja), C. W. A. Timmermans, A. Rosas, K. Schiemann ja J. Makarczyk, kohtunikud C. Gulmann, J. N. Cunha Rodrigues, R. Silva de Lapuerta, K. Lenaerts, P. Kūris, E. Juhász ja G. Arestis; kohtujurist: L. A. Geelhoed, kohtusekretär: asekohtusekretär H. von Holstein, 10. jaanuaril 2006 otsuse, mille resolutiivosa on järgmine:
   nõukogu 25. juuli 1985. aasta direktiivi 85/374/EMÜ liikmesriikide tootevastutust käsitlevate õigus- ja haldusnormide ühtlustamise kohta tuleb tõlgendada selliselt, et:
   
               —
            
            
               sellega on vastuolus siseriiklik õigusnorm, mille kohaselt tarnijale läheb lisaks direktiivi artikli 3 lõikes 3 ammendavalt loetletud juhtumitele üle ka direktiivis sätestatud ja tootjale pandud süüst sõltumatu vastutus;
            
         
               —
            
            
               sellega ei ole vastuolus siseriiklik õigusnorm, mille kohaselt tarnijale läheb tingimusteta üle tootja süüline vastutus.
            
         
      (1)  ELT C 304, 13.12.2003.